text: Vejle fordobler salget af byggegrunde
  19 januar 2017 kl. 12.24
  Vejle Kommune har solgt rekordmange parcelhusgrunde i 2016. I alt har kommunen solgt 89 parcelhusgrunde. Det er mere end en fordobling i forhold til 2015, hvor kommunen solgte 38 grunde.
  89 parcelhusgrunde er mere end en fordobling i forhold til 2015, hvor Vejle Kommune solgte 38 grunde  og i 2014 blev der solgt 21 grunde. Dertil kommer parcelhusgrunde solgt af private udstykkere.
  - Børkop er en af vores mest efterspurgte områder, især for børnefamilier, og her har vi i 2016 solgt den sidste kommunale parcelhusgrund, fortæller erhvervsguide Mette Harbo Linee , der har ansvaret for Vejle Kommunes salg af parcelhusgrunde i en pressemeddelelse.
  Vejle vokser også i indbyggertal. I 2016 er der blevet 1585 flere borgere i kommunen.
  